stanford-oval/wikipedia huggingface dataset:
מרין הינקל
קריירה

הינקל גילמה את ג'ולייט ב"רומיאו ויוליה" מול ג'ין סטייפלטון בתיאטרון שייקספיר בוושינגטון די. סי. מ־25 בינואר עד 13 במרץ 1994.
בברודוויי שיחקה הינקל במחזה הסערה" מ-1 בנובמבר 1995 עד 31 בדצמבר 1995 בתיאטרון ברודהרסט. היא שיחקה את סנדרה מרקוביץ' ב"אלף ליצנים" בין התאריכים 14 ביולי 1996–10 באוגוסט 1996 במרכז הקריטריון. היא שיחקה במחזה אלקטרה מ-3 בדצמבר 1998 עד 21 במרץ 1999 בתיאטרון אתל ברימור.
הינקל החלה את קריירת הטלוויזיה שלה באופרת הסבון "עולם אחר". היא גם גילמה את ג'ודי ברוקס בסדרת הדרמה של ABC "פעם אחר פעם" בין השנים 1999–2002. הינקל כיכבה בסיטקום של CBS "שני גברים וחצי" עם צ'ארלי שין, ג'ון קראייר, אנגוס ט. ג'ונס ואחר כך אשטון קוצ'ר בתפקיד גרושתו של אלן (קרייר), ג'ודית.
היא שיחקה בסדרת הדרמה "Deception" עם טייט דונובן, ויקטור גרבר וקתרין לנאסה.
להינקל היו תפקידים, בין היתר, בסרטים "אני לא רפפורט", "הדבר הגדול הבא", "קוראים לי סם" ו"כחול כהה". היא חזרה להופיע בתיאטרון בשנת 2005 במחזה העלמה יוליה, עם רג' רוג'רס, בשנת 1888 מאת יוהאן אוגוסט סטרינדברג. (תיאטרון המחזאים רטלסטיק, ניו יורק).
הינקל הופיעה גם בסרטים "הסגר" ו"הרדיפה אחר מולי הארטלי". היא הופיעה בתפקידי אורח בתוכניות "ספין סיטי", "חוק וסדר: מדור מיוחד", "ללא עקבות", "ER", "האוס" ו"חוק וסדר".
בשנת 2024 גילמה את קארן קירק בקומדיה הרומנטית "משחק על אמת" (אנ') של נטפליקס. באותה שנה שיחקה הינקל במיני-סדרת הדרמה "היינו בני המזל" של רשת הולו; בדמותה של מאדאם לובאר, אימה של אליסקה (ליהי קורנובסקי).
בשנת 2025 שיחקה בסרט הקומדיה וההרפתקאות "שלב החשמל" (אנ') שהופק עבור נטפליקס, ואת הסרט ביימו האחים רוסו על פי תסריט מאת כריסטופר מרקוס וסטיבן מק'פילי והוא מבוסס על הרומן באותו שם מאת סיימון סטאלנהאג.
הערות שוליים

1 2 3  "Marin Hinkle:Biography". Movies.msn.com. 2017-04-05. אורכב מ-המקור ב-2013-10-07. נבדק ב-2017-04-10.
↑  "Marin Hinkle Biography (1966-)". Filmreference.com. נבדק ב-2013-07-20.
↑  "Margaret Rose Polga Hinkle :: Alumnae Relations". Minerva.stkate.edu. נבדק ב-2013-07-20.
↑  "NYU Graduate Acting Alumni". 2011. נבדק ב-2011-12-01.
↑  "Marin Hinkle Internet Movie Data Base". נבדק ב-2020-03-29.
↑  "Romeo and Juliet Shakespeare Theater". נבדק ב-2017-06-12.
↑  "Marin Hinkle Internet Broadway Data Base". נבדק ב-2017-06-12.
↑  Jeffery, Morgan. "'Two and a Half Men' star Marin Hinkle joins NBC's 'Infamous'". Digitalspy.co.uk. נבדק ב-2017-04-10.
| --- | --- |
בקרת זהויות :  LCCN: no2010073253  VIAF: 121193084   WorldCat (עם VIAF): 121193084
יוסף ענגיל

| --- | --- |
אין תמונה חופשית
 לידה:  1858 תרי"ט
 פטירה:  1919  (בגיל 61 בערך) א' בחשוון ה'תר"ף
 מקום קבורה:  בית הקברות המרכזי בווינה
 תקופת הפעילות:  ?–1919 
 חיבוריו:  לקח טוב, אתוון דאורייתא, גליוני הש"ס, בית האוצר
 
הרב יוסף ענגיל (כתיב יידי, קרי: אֶנגֶל; ה'תרי"ט, 1858 – א' בחשוון ה'תר"ף, 1919) היה מחבר ספרות תורנית-למדנית, ראש ישיבה וראב"ד בקראקא שבפולין. שיטת לימודו הייתה ייחודית, ונחשב אחד מראשוני מפרשי התלמוד בדרך ההיגיון הנושקת לפילוסופיה. מיעוט מספריו שרדו.
ביוגרפיה

יוסף ענגיל נולד בעיירה טרנוב שבדרום-מזרח פולין ביום השביעי של חג החנוכה ה'תרי"ט (1859). אביו היה סוחר ותלמיד חכם. אמו הייתה שייכת לחסידות צאנז. בילדותו לקחה אותו לביקור אצל האדמו"ר בעל הדברי חיים מצאנז. עוד בהיותו ילד כונה "העילוי מטרנוב". בתחילה למד עם מלמד אך עד מהרה התחיל ללמוד לבדו ורכש בקיאות רבה, בצעירותו למד בחברותא עם קרוב משפחתו, הרב שמואל ענגיל, אב בית הדין של ראדומישלא. כמו כן היה נוהג ללמוד עם חברו, הרב מאיר אריק.
במשך תקופה מסוימת גר בעיר בנדין ללא אזרחות רוסית, מה שגרם להלשנות. במהלך מלחמת רוסיה–יפן בשנת ה'תרס"ו (1906) החליטו הרוסים 'להלאים' את הבניין בו השקיעה אשתו של רבי יוסף ענגיל את רוב כספם והם נאלצו לעקור לקרקוב, שם כיהן תחילה כדיין אך מהרה מונה לאב בית דין ובמשרה זו כיהן עד לפרוץ מלחמת העולם הראשונה.
עקב מלחמת העולם הראשונה נאלץ לעקור בשנת ה'תרע"ד (1914) לווינה האוסטרית, שם שהה עד לפטירתו בא' בחשוון ה'תר"ף (1919). בהלווייתו שהתקיימה בעיר ווינה השתתפו כעשרים אלף איש. בתו היחידה הייתה אשת הרב יצחק מנחם מורגנשטרן, שהוציא לאור חלק מכתביו.
לפי הרב מנחם מנדל כשר, הרב ענגיל השתתף באספת רבנים שהתכנסה בווינה לפי דרישת הממשלה האוסטרית, כדי שיחתמו נגד הצהרת בלפור. הוא מנע את החתימה בהכריזו "היד החותמת תיקצץ!".
הגותו

דרך לימודו, כפי שמשתקפת בספריו, מתאפיינת בשני פרטים עיקריים, הקיימים גם בכתבי בן-תקופתו הגאון הרוגצ'ובי:
מלאכת הליקוט - הרב ענגיל בנה את חידושיו על יסוד מובאות תלמודיות רבות המשלימות זו את זו. מתוך מקורות אלו, שבדרך-כלל עוסקים בסוגיות שונות בתוכנן, הוא איתר את היסוד המהותי המשותף להם. בשונה מכתבי הרוגצ'ובי שמפאת כתיבתם התמציתית (הכוללת לעיתים ציון מראי-מקומות בלבד) זקוק המעיין להתייגע להבין את כוונת הדברים, היטיב הרב ענגיל בכתיבתו הרהוטה להביע את ההגדרות, כאשר ללומד הדברים נותר רק הצורך להתאים את ההגדרה לנושאים השונים.
יש לציין, כי בדרך לימוד זו התייחדו השניים מרוב הרבנים וראשי הישיבות בדורם שהעדיפו להתמקד בנושא בודד, על-פי רוב, ולדלות ממנו את ההגדרות (כאשר הבולט שבהם היה ר' חיים מבריסק).
חקירות מחודשות - לדרך ה'חקירה' (דילמה) התלמודית שהתפתחה בעיקר במאתיים השנים האחרונות, תרם הרב ענגיל באופן מיוחד בהתמקדו גם בתפיסות מופשטות יותר. דוגמה אופיינית לכך היא 'חקירתו' האם ריבוי הכמות גובר ומכריע ביחס לאיכות, דילמה שהשלכותיה מתפרסות על מגוון נושאים: האם עדיף לתת סכום גדול בבת אחת לצדקה או שמא לחלקו לסכומים קטנים בנתינות נפרדות; האם חומרתן המצטברת של עבירות קלות נחשבת יותר מחומרת עבירה גדולה בודדת ועוד.
חיבוריו

ספריו מפגינים את בקיאותו הרבה בספרות התלמודית והם נחשבים עד היום לדוגמאות קלאסיות של חריפות ופלפול תלמודי. קונטרס "גבורות שמונים" שלו מכיל שמונים תירוצים על קושיה אחת. הוא היה בקיא גם בתורת הנסתר וכתב חיבורים בענייני קבלה, ככל הנראה הושפע גם בכתיבתו התלמודית מלימודיו אלו.
בגיל צעיר מאוד החל לרשום את חידושיו, ניתן למצוא פעמים רבות בכתביו את הלשון "בעודי בטל ילדותי.." וכדומה. משך כל חייו עסק בכתיבה, עד שהצטברו תחת ידיו חיבורים רבים מאוד, אך רק מעט מהם מצויים בידינו. הרב שמואל וואזנר העיד כי בצעירותו ראה בביתו של ר' יוסף 90 חיבורים תורניים בכתב ידו, וישנן אף עדויות על למעלה מ-120 כרכים.
בית האוצר - אנציקלופדיה למושגים תלמודיים ותורניים. כדרכו של המחבר, אין זה ליקוט ערכים פשוט, שכן רובם של הערכים הוגדר וחודש על-ידו, כמו גם המבנה התוכני. נדפסו רק שני חלקי היצירה הראשונים (ערכים הפותחים באות א' וחלק מאות ב'). נכדו כותב כי הסדרה הושלמה בכתב יד (כעשרים כרכים), אך הם אבדו במהלך המלחמה כרבים מספריו.
לקח טוב - חקירות תלמודיות.
אתוון דאורייתא - חקירות תלמודיות.
שבעים פנים לתורה - שבעים תירוצים לסתירה בתלמוד בבלי בדברי רב אשי (מדבריו בפסחים מד, ב לדבריו בזבחים צז, ב).
גבורות שמונים - שמונים תירוצים לקושיה תלמודית אחת.
אוצרות יוסף - חידושים על שו"ע יו"ד, דיני שביעית בזמן הזה, מאמר הלבנה (על הקבלה) ותשובות שונות.
גליוני הש"ס - חידושים על בבלי וירושלמי סדר זרעים, מועד, נשים ונזיקין.
שב דנחמתא - קונטרס במילי דאגדתא שחובר לזכר אמו.
חוסן יוסף או שארית יוסף - חידושים על מסכת קידושין, על חידושי המהרי"ט לקידושין ועל ספר אבני מילואים (הספר היחיד שצאצאיו הצליחו להציל בשואה).
ציונים לתורה - חקירות תלמודיות (קצרות יחסית).
תפארת יוסף - ליקוט מספריו של הרב על החומש, בצירוף הערות ותולדות חייו, על ידי מכון אוהבי תורה מונסי נ. י.
בן פורת - שו"ת (ב' כרכים)
מאמר הלבנה - מאמרים בתורת הקבלה, נערך והובא לדפוס על ידי הרב אברהם יוסף הלר, ראש כולל אברכים חב"ד בקראון הייטס
בשנים האחרונות נפתח מכון להוצאת חיבוריו מחדש - מכון 'אוהבי תורה' (ראה להלן בקישורים החיצוניים)
לקריאה נוספת

אהרן סורסקי, מרביצי תורה מעולם החסידות, חלק ב, בני ברק, תשמ"ז, עמ' ריז-רמה.
אסף בראון, "קווים לדרך הלימוד של רבי יוסף ענגיל", אוקימתא יא (תשפ"ה), עמ' 161–206
"חכמי ישראל", מאת דוד הלחמי[דרושה הבהרה]
הערות שוליים

↑  אגודת ישראל, הדרך תרע"ט - תר"פ, באתר היברובוקס
↑  הרב יצחק מנחם מורגנשטרן היה נכדו של רבי חיים ישראל מורגנשטרן וצאצא של הרבי מקוצק
↑  הרב יוסף ענגיל, אוצרות יוסף – שביעית בזמן הזה, וינה, ה'תרפ"ח, עמ' 104, באתר היברובוקס
הרב יוסף ענגיל, דברים אחדים מחתן המחבר, אוצרות יוסף - א, וינה, ה'תרפ"א, באתר אוצר החכמה
הרב יוסף ענגיל, אוצרות יוסף - ג, וינה, ה'תרפ"ח, באתר אוצר החכמה
↑  כשר, התקופה הגדולה, חלק ב', עמוד 472. זוננפלד, האיש על החומה, חלק ג, עמוד 353, הערה 24 בשם הרב כשר.
↑  בספרו 'לקח טוב' כלל ט"ו-ט"ז
↑  בהסכמתו לספר 'תפארת יוסף'
↑  במבוא למהדורות החדשות של "אתוון דאורייתא"
↑  הרב יצחק מנחם מורגנשטרן בהקדמת הספרים
| --- | --- |
בקרת זהויות :  NLI: 987007304865705171  PLWABN: 9810695308305606  GND: 1053420145  ISNI: 0000 0000 6692 2199  LCCN: n82085591  NTA: 315015756  VIAF: 13657489   WorldCat (עם VIAF): 13657489 
האוהל על קברו של הרב יוסף ענגיל בבית הקברות המרכזי בווינה (בצד ימין), לצד האוהל של האדמו"ר מסקאליה, הרב ברוך פנחס
שער ספרו 'גליוני הש"ס'
חוליאן אלברס

חוליאן אלברס (בספרדית: Julián Álvarez; נולד ב-31 בינואר 2000) הוא כדורגלן ארגנטינאי המשחק בעמדת החלוץ והפליימקר בקבוצת אתלטיקו מדריד ובנבחרת ארגנטינה. אלברס מכונה לעיתים בכינוי "עכביש" (בספרדית: "Araña"). חוליאן נבחר לכדורגלן השנה באמריקה הדרומית בשנת 2021.
קריירת מועדונים > ריבר פלייט

אלברס הצטרף אל מחלקת הנוער של ריבר פלייט בשנת 2016, לאחר שיחק באקדמיה של אתלטיקו קלצ'ין. לפני שחתם בריבר פלייט, נבחן בבוקה ג'וניורס ובריאל מדריד. הוא לא הצטרף לריאל מדריד בשל מגבלת גיל. ב-27 באוקטובר 2018 ערך את הופעת הבכורה שלו בקבוצה הבוגרת של המועדון, בניצחון 0–1 על אלדוסיבי במסגרת המחזור העשירי בליגת העל הארגנטינאית לעונת 2018/2019. השתתף לראשונה במשחק בינלאומי ב-9 בדצמבר כשנכנס כמחליף בגמר גביע ליברטדורס 2018 באצטדיון סנטיאגו ברנבאו במדריד. ב-17 במרץ 2019 הבקיע את שער הבכורה שלו במועדון, בניצחון 0–3 על אינדפנדיינטה במסגרת המחזור ה-23 בליגה. בסך הכל ערך אלברס 22 הופעות ליגה בשלוש העונות הראשונות שלו בקבוצה הבוגרת, בהן הבקיע שלוש פעמים. את עונת 2021 הוא סיים כמלך שערי הליגה עם 18 שערים (17 מתוכם ב-15 משחקים, החל מהמחזור השמיני), כשהקבוצה זוכה באליפות. אלברס נבחר לכדורגלן השנה באמריקה הדרומית לשנת 2021.
קריירת מועדונים > מנצ'סטר סיטי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-31 בינואר 2022 חתם אלברס על חוזה לחמש עונות וחצי במנצ'סטר סיטי מהפרמייר ליג, והושאל בחזרה לריבר פלייט עד לתום העונה.
בהופעת הבכורה בקבוצה כבש שער בכורה בהפסד 1–3 לליברפול ב-30 ביולי במשחק מגן הקהילה. ב-31 באוגוסט כבש את שעריו הראשונים בפרמייר ליג כשכבש צמד בניצחון 0–6 על נוטינגהאם פורסט.
ב-17 במאי 2023 עלה כמחליף במקומו של ארלינג האלנד בדקה ה-89 במשחק הגומלין של שלב חצי גמר ליגת האלופות נגד האלופה המכהנת, ריאל מדריד, ובדקה ה-91 כבש בנגיעתו הראשונה בכדור. המשחק הסתיים בניצחונה של מנצ'סטר סיטי בתוצאה 0–4 ו-1–5 בסיכום צמד המשחקים, ובהעפלתה למשחק הגמר.
בעונתו הראשונה בקבוצה כבש תשעה שערי פרמייר ליג ב-31 הופעות.
קריירת מועדונים > אתלטיקו מדריד

ב-12 באוגוסט 2024 חתם באתלטיקו מדריד מהלה ליגה תמורת סכום של כ-75 מיליון אירו לא כולל 20 מיליון אירו בבונוסים, בחוזה לחמש שנים. כ-4 ימים לאחר מכן, ב-19 באוגוסט ערך את הופעת הבכורה שלו במדי הקבוצה כשעלה כמחליף ובדקה ה-78 למשחק ליגה מול ויאריאל מחזור ראשון שהסתיים בתיקו 2-2.
ב-15 בספטמבר באותה השנה, כבש את השער הראשון שלו במדי הקבוצה במסגרת המחזור החמישי של הליגה הספרדית כשעלה כמחליף בדקה ה-61 והבקיע בתוספת הזמן ועלה את קבוצתו ליתרון 3-0.
קריירה בין־לאומית

ב-3 ביוני 2021 ערך אלברס את הופעת הבכורה שלו בנבחרת ארגנטינה, כשהחליף את אנחל די מריה בדקה ה-62 בתיקו 1-1 נגד נבחרת צ'ילה במסגרת מוקדמות מונדיאל 2022.
אלברס היה חלק מסגל נבחרת ארגנטינה בטורניר קופה אמריקה 2021, וערך הופעה אחת בטורניר, בניצחון 1–4 על נבחרת בוליביה במסגרת שלב הבתים של הטורניר. נבחרת ארגנטינה זכתה בטורניר לאחר ניצחון 0–1 על נבחרת ברזיל בגמר.
נכלל בסגל נבחרת ארגנטינה בטורניר מונדיאל 2022.
ב־30 בנובמבר 2022 כבש את שער הבכורה שלו במונדיאל בניצחון 0–2 על פולין, במסגרת המחזור השלישי בשלב הבתים של המונדיאל. ב־3 בדצמבר, בשלב שמינית הגמר, כבש אלברס שער נוסף במדי הנבחרת, בניצחון 2–1 על אוסטרליה. ב-13 בדצמבר 2022 היה מעורב בבעיטת העונשין ולאחר מכן הבקיע שני שערים במשחק מול קרואטיה בחצי הגמר.
נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024).
סטטיסטיקות קריירה > מועדונים

נכון ל-9 במרץ 2025
| מועדון | עונה | ליגה | ליגה> הופעות | ליגה> שערים | גביע לאומי> הופעות | גביע לאומי> שערים | גביע הליגה> הופעות | גביע הליגה> שערים | יבשתי> הופעות | יבשתי> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ריבר פלייט | 2018–19 | ליגת העל הארגנטינאית | 5 | 1 | 1 | 0 | 0 | 0 | 1 | 0 | 1 | 0 | 8 | 1 |
| ריבר פלייט | 2019–20 | ליגת העל הארגנטינאית | 7 | 0 | 3 | 1 | 2 | 0 | 5 | 1 | 0 | 0 | 17 | 2 |
| ריבר פלייט | 2020–21 | ליגת העל הארגנטינאית | 10 | 2 | 3 | 1 | 1 | 1 | 11 | 5 | 0 | 0 | 25 | 9 |
| ריבר פלייט | 2021 | ליגת העל הארגנטינאית | 35 | 20 | 0 | 0 | 0 | 0 | 10 | 2 | 0 | 0 | 45 | 22 |
| ריבר פלייט | 2022 | ליגת העל הארגנטינאית | 17 | 11 | 1 | 1 | 0 | 0 | 8 | 6 | 0 | 0 | 26 | 18 |
| סה"כ | סה"כ | סה"כ | 74 | 34 | 8 | 3 | 3 | 1 | 35 | 14 | 2 | 2 | 132 | 54 |
| מנצ'סטר סיטי | 2022/2023 | פרמייר ליג | 31 | 9 | 5 | 3 | 2 | 1 | 10 | 3 | 1 | 1 | 49 | 17 |
| מנצ'סטר סיטי | 2023/2024 | פרמייר ליג | 36 | 11 | 6 | 1 | 1 | 0 | 7 | 5 | 4 | 2 | 54 | 19 |
| סה"כ | סה"כ | סה"כ | 67 | 20 | 11 | 4 | 3 | 1 | 17 | 8 | 5 | 3 | 103 | 36 |
| אתלטיקו מדריד | 2024/2025 | לה ליגה | 27 | 10 | 6 | 5 | - | - | 9 | 7 | - | - | 42 | 22 |
| סה"כ בקריירה | סה"כ בקריירה | סה"כ בקריירה | 168 | 64 | 25 | 12 | 6 | 2 | 61 | 29 | 7 | 5 | 267 | 112 |
סטטיסטיקות קריירה > בינלאומי

מעודכן ל-20 בנובמבר 2024
| נבחרת | שנה | הופעות | שערים |
| --- | --- | --- | --- |
|  ארגנטינה | 2021 | 5 | 0 |
|  ארגנטינה | 2022 | 14 | 7 |
|  ארגנטינה | 2023 | 9 | 0 |
|  ארגנטינה | 2024 | 14 | 4 |
| סה"כ | סה"כ | 42 | 11 |
תארים

גביע ליברטדורס: 2018
גביע ארגנטינה: 2018/2019
גביע רקופה סודאמריקנה: 2019
הסופר קאפ הארגנטינאי: 2019
ליגת העל הארגנטינאית: 2021
טרופאו דה קמפאונס: 2021
מנצ'סטר סיטי
ליגת האלופות: 2022/2023
אליפות אנגליה: 2022/2023, 2023/2024
הגביע האנגלי: 2022/2023
הסופר קאפ האירופי: 2023
גביע העולם למועדונים: 2023
מגן הקהילה: 2024
קופה אמריקה: 2021, 2024
פיינליסימה: 2022
גביע העולם: 2022
כדורגלן השנה באמריקה הדרומית: 2021
מלך שערי הליגה הארגנטינאית: 2021 (18 שערים)
תקן ביקורת 500

תקן ביקורת 500 – ראיות ביקורת הוא תקן ביקורת שפורסם על ידי לשכת רואי החשבון בישראל.
התקן קובע כי על רואה החשבון המבקר של גוף מבוקר להשיג מידה מספקת של ראיות ביקורת נאותות שיאפשרו לו להסיק הנחות סבירות שעליהן תבוסס חוות דעתו. כמו כן, התקן מפרט בקצרה אילו נוהלי ביקורת יכולים להיות להשגת ראיות- כגון הבנה של הגוף המבוקר וסביבתו, התייחסות להערכת הסיכונים של הגוף המבוקר, בחינה של הרישומים האלקטרונים של החברה ועוד. כמו כן התקן, נותן דוגמאות לסוגי ראיות שיכולות להיות- בדיקת רשומות, בדיקת נכסים מוחשיים, עריכת בירורים, חישוב בלתי תלוי ועוד.
התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.
התקן מבוסס בעיקר על תקן ביקורת 82 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 500 של הפדרציה הבינלאומית של רואי החשבון (IFAC) תוך התאמה לישראל.
תקן ביקורת 501 ותקן ביקורת 505 מהווים המשך של תקן זה.
קישורם חיצוניים

תקן ביקורת 500, באתר לשכת רואי החשבון
תקן ביקורת 82 באתר לשכת רואי החשבון
תקן ISA 500, באתר של הפדרציה הבינלאומית של רואי החשבון
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
דה ואלן

| --- | --- |

 מידע
 עיר:  עיריית אמסטרדם 
 שטח:  6,500 מ"ר 
 קואורדינטות:  52°22′24″N 4°53′53″E﻿ / ﻿52.373416666667°N 4.8980555555556°E﻿ / 52.373416666667; 4.8980555555556
  (למפת אמסטרדם מוגדלת) דה ואלן(למפת אמסטרדם רגילה) דה ואלן
 
מספר בתי מגורים וכנסייה ברובע.
דה ואלן (מהולנדית: De Wallen; בפי המקומיים: Walletjes) הוא רובע החלונות האדומים באמסטרדם, בירת הולנד. דה ואלן הוא רובע החלונות האדומים המפורסם ביותר, ומהווה אטרקציה תיירותית מרכזית בעיר ובמדינה.
במשך שנים הגיעו לאזור זה מדי שבוע רבבות תיירים בכלל ו"תיירי סקס" בפרט, ובשנת 2020 הגבילה עיריית אמסטרדם את התיירות לרובע בניסיון לשנות את אופי התיירות בעיר.
תיאור הרובע

רובע דה ואלן משתרע על פני כ-6,500 מטר מרובע, ונמצא בלב החלק העתיק ביותר של אמסטרדם. הוא מכסה מספר בלוקים מדרום לכנסייה אָאוּדֶה קֶרְק, וכחלק מרובע התעלות העתיק, הוא נחצה על ידי מספר תעלות. הרובע גובל עם רחוב Lange/Korte Niezel בצפון, עם כיכר ניומארקט (Nieuwmarkt) במזרח, עם רחוב ג'נסטריט (Jansstraat) בדרום ועם רחוב וורמוסטריט (Warmoesstraat) במערב.
מיסוד הזנות בהולנד תרם להיותה ענף כלכלי-תיירותי משגשג, כשחלק גדול מהתיירים הם "תיירי סקס" - כלומר, מבקרים בה בעיקר או גם לצורך זנות או לצורך התרשמות מרובע דה ואלן המפורסם. רובע דה ואלן תורם חלק מרכזי בתיירות המשגשגת על רקע הזנות הממוסדת באמסטרדם.
ברובע כ-300 חלונות ראווה, הנשכרים על ידי זונות המציגות עצמן בעירום כמעט מלא. כמו כן קיים ברובע שפע של חנויות סקס, מועדוני חשפנות, מועדונים המציעים יחסי מין בהופעה חיה ושלל מוצרים ושירותים נוספים בתעשיית המין. בנוסף, יש בו גם חנויות אחרות, מסעדות, בתי קפה שמציעים גם מריחואנה, בנייני מגורים, וכנסייה. הזנות הממוסדת באזור, כבהולנד כולה, הופכת את האזור לאזור בטוח, יחסית לרובעי חלונות אדומים אחרים בעולם.
היסטוריה

מקור השם "דה ואלן" בחומות במרכז העיר העתיקה (פירוש המילה "ואלן" הוא "קירות" או "חומות"). הבתים באזור נבנו כמעט כולם במאה ה-16 וה-17.
האזור מהווה מרכז לזנות זה מאות שנים, בהשפעת קרבתו לנמל אמסטרדם. כמדינה בעלת תדמית ליברלית ביותר, הולנד היא ממדינות המערב הראשונות שהכשירו את הזנות כמקצוע חוקי וממוסד. הזנות בהולנד היא חוקית זה למעלה מ-100 שנה, כאשר נפוליאון - במסגרת הסדרת ומיסוד הזנות באירופה שתחת שלטונו - הפך אותה לרשמית עוד כמאה שנים קודם לכן, ב-1815.
העוסקים בזנות בהולנד אף מאוגדים באמצעות האיגוד המקצועי, "החוט האדום", שנוסד ב-1984, והחל מ-1996 אף חייבים במיסים.
בשנת 2020 החליטה עיריית אמסטרדם לשנות מהותית את אופי הרובע, במטרה להקל על תושבי העיר, והגבילה את כמות המבקרים שיכולים להיכנס לרובע, ואסרה על פעילות תיירותית מובהקת, כמו סיורים מודרכים, לאחר השעה 22:00.
הערות שוליים

1 2  שרית סרדס-טרוטינו, נערות עובדות בהולנד, באתר ynet, 6 במאי 2002
1 2  קרן בצלאל, ‏כדי לצמצם את היקף התיירות: אמסטרדם שוקלת לאסור על תיירים לבקר ב"קופי-שופס", באתר ‏מאקו‏, 19 בפברואר 2020
| אמסטרדם אמסטרדם |
| --- | --- | --- |
| מוזיאונים | מוזיאון התנ"ך • מוזיאון אלארד פירסון • בית אנה פרנק • ארמיטאז' אמסטרדם • ארון החתולים • מוזיאון בית רמברנדט • הולנדסה סכאובורך • המוזיאון להיסטוריה של אמסטרדם • המוזיאון להיסטוריה יהודית • המוזיאון הימי של הולנד • מוזיאון וילט הולטהאוסן • מוזיאון ואן גוך • חוויית היינקן • המוזיאון הטרופי • מוזיאון אמסטלקרינג • מוזיאון המחתרת ההולנדית • מוזיאון נמו • מוזיאון סטדלק • רייקסמוזיאום |  |
| שכונות | יורדאן • רובע החלונות האדומים • רובע התעלות של אמסטרדם • חרכטנחורדל |  |
| רחובות | דאמראק  • יודנבריסטראט • ליידססטראט • ספאו • קלוורסטראט • רוקין |  |
| כיכרות | דאם • וטרלופליין • ליידספליין • מוזאומפליין • מונטפליין • נורדרמארקט • ניומארקט • רמברנדטפליין |  |
| מבנים נוספים | הארמון המלכותי של אמסטרדם • תחנת הרכבת המרכזית • מונטורן • קונצרטחבאו  • יוהאן קרויף ארנה • בית הכנסת הגדול של אמסטרדם • בית הכנסת הפורטוגזי באמסטרדם • האצטדיון האולימפי (אמסטרדם) |  |
| תחבורה | החשמלית של אמסטרדם • הרכבת התחתית של אמסטרדם • כביש 10 • נמל התעופה סכיפהול |  |
| אחר | אנה פרנק • סינגל (אמסטרדם) • אמסטל • קווי ההגנה של אמסטרדם • בורסת אמסטרדם • דגל אמסטרדם • הומומונומנט • העץ של אנה פרנק • אולימפיאדת אמסטרדם (1928) • אוניברסיטת אמסטרדם • בית הספר מונטסורי השישי ע"ש אנה פרנק |  |
פורטל אמסטרדם
Espresso Macchiato

ערך זה עוסק בשיר. אם התכוונתם למשקה, ראו .
"Espresso Macchiato" (בתרגום חופשי לעברית: "אספרסו מקיאטו") הוא סינגל שהוקלט על ידי הזמר האסטוני טומי קאש. הוא יצא לאור ב-7 בדצמבר 2024, ונבחר לייצג את אסטוניה באירוויזיון 2025, שיתקיים בבזל שבשווייץ.
תחרות הזמר של האירוויזיון > Eesti Laul 2025

Eesti Laul 2025 הייתה המהדורה ה-17 של תחרות קדם האירוויזיון האסטונית Eesti Laul, אשר אורגנה על ידי תאגיד השידור האסטוני (ERR) לצורך בחירת נציגות המדינה לאירוויזיון 2025. התחרות כללה גמר בן 16 שירים, שנערך ב-15 בפברואר 2025 באוניבט ארנה שבטאלין. הזוכה נקבע בשני שלבי הצבעה. בשלב הראשון, שילוב של הצבעת חבר שופטים (50%) והצבעת קהל (50%) קבע את שלושת השירים שהעפילו לסבב השני, בו הזוכה נבחר על ידי הצבעת הקהל.
ב-6 בנובמבר 2024 הוכרז כי קאש יתמודד בתחרות עם השיר "Espresso Macchiato".‏ השיר זכה בגמר, ונבחר לייצג את אסטוניה באירוויזיון 2025.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ אסטוניה שובצה להתחרות בחלקו הראשון של חצי הגמר הראשון, שיתקיים ב-13 במאי.
הערות שוליים

↑  Granger, Anthony (2024-12-19). "🇪🇪 Estonia: Eesti Laul 2025 Hosts Announced & Artist Name Change". Eurovoix (באנגלית בריטית). נבדק ב-2025-01-06.
↑  "Eesti Laulu finaali esinemisjärjekord on selgunud" [The performance order for the Eesti Laul final has been announced]. err.ee (באסטונית). ERR. 2025-02-06. נבדק ב-2025-02-06.
↑  "Täna õhtul selgub Eesti Laul 2025 võitja". ERR (באסטונית). 2025-02-15. נבדק ב-2025-02-15.
↑  "Second group of Eesti Laul 2025 finalists announced". err.ee. Eesti Rahvusringhääling. 2024-11-06. נבדק ב-2024-12-07.
↑  Davide Conte (15 בפברואר 2025). "Estonia: Tommy Cash to Eurovision 2025". נבדק ב-15 בפברואר 2025. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
| --- | --- |
בקרת זהויות :  MusicBrainz release group: 542928ff-70f4-466a-ba04-cf8e77788b40
חני פירסטנברג

| --- | --- |
אין תמונה חופשית
 לידה:  14 בספטמבר 1979 (בת 45) ישראל 
 מדינה:  ישראל ישראל
 עיסוק:  שחקנית וזמרת
 מקום לימודים:  בית צבי 
 בן זוג:  עידו חזקיה
 מספר צאצאים:  1
 פרסים והוקרה:  פרס התיאטרון הישראלי  פרס רוזנבלום לאמנויות הבמה  פרס אופיר לשחקנית המשנה הטובה ביותר 
 דף רשמי
 פרופיל ב-IMDb
 
חני פירסטנברג (נולדה ב-14 בספטמבר 1979) היא שחקנית וזמרת ישראלית.